Martin Garcia Garmendia

Martin Garcia Garmendia, (Beasain, Gipuzkoa, 1944ko uztailaren 29a) historialaria eta argazkilari afizionatua 1996an hasi zen herriko eta eskualdeko ikerketa historikoan murgiltzen. Aldizkari desberdinetan 300 artikulutik gora idatzi ditu eta dozenatik gora libururen egile eta egilekide da. Etnografia, biologia, zinema eta mendi afizionatua da, Aranzadiko bazkidea  1968tik eta Beasaingo Lemniskata Goierriko Zientzia elkarteko kide sortzaileetako bat da. 

 Bizitza 
Salvador Garcia-Falces eta Juliana Garmendiaren semea da. Aita Oteitzakoa (Nafarroa) , lanbidez argiketari eta CAFen egin zuen lan, erretiroa hartu zuen arte; ama, berriz,  Ataun  San Gregorioko Ergoiena auzokoa (Gipuzkoa) zen.

Martinek Beasaingo La Salle ikastetxean eta  CAFeko Eskola Profesionalean egin zituen ikasketak. Ondoren, 1963tik eta 1973ra CAFeko laborategian lan egin zuen, eta handik aurrera, Pingon Internacional SA enpresan  1983 urtera arte. Hurrengo urtean, Pingon Koop. elkartea sortu zuten, eta Martin   bazkide sortzaileetako bat izan zen. Bertan lan egin zuen 2008an erretiratu arte. 
 Mendizaletasuna 
Berrogeita hamar igoera baino gehiago egin zituen Pirinioetan eta Europako Mendietan. Alpeetara egindako bost irteeretan beste dozena bat igoera egin zituen. 1968an  Martin Garcia eta Juan Rubio Beloki,  Cervino  eta Monte Rosa  igo zituzten lehen beasaindar mendizaleak  izan ziren. Hurrengo urtean, Fernando Terradillos eta Juan Berasategirekin batera, Mont Blanc  igo zuten.

1976ko ekainaren 28an Viñamala mendian  zoritxarreko istripu batean,  Ordiziako Fernando Terradillos, Beasaingo Sebastian Sanchez Sarriegi (bere auzokidea) eta Azpeitiko Ignazio Orbegozo mendizaleak hil ziren.  Gertaera horren ondoren,  Martinek mendiko jarduera aldatu egin zuen eta, batez ere, eskiari argazkilaritzari eta mendiko eta naturari buruzko formatu motzeko zinemari ekin zion. 

1976an, Euskal Mendi Federazioko idazkari izendatu zuten lau urteko legealdirako, Antxon Bandres lehendakari zela. 

1977an, Chamonixera joan zen berriro, Markos Alustiza eta Jose Maria Rebollarrekin batera. Les Houchesetik igo eta, Aiguille du Miditik behera, Haran Zuriaren  jaitsiera filmatu zuten Chamonixerarte.

2016an, Pyrenaica aldizkarian Andres Espinosa mendizaleri buruz "Una evocación y un aniversario en blanco y negro" erreportaia idatzi zuen. 

 Argazkigintza 
Argazki eta irudi zaharren zale sutsua izaki, 20.000 argazkitik gorako artxiboa osatu du.  Hainbat gaitako bildumak ditu: argazki zaharrak, mendia, bidaiak, natura, etnologia, Gipuzkoako postal zaharrak, autoak eta mendeurren zaharren bildumak

1966an Beasaingo lehen argazkilari elkartea sortu zuen, Aralar Argazkilari Elkartea.  Mendiko I. Argazkilaritza Saria,  1968an antolatu zuten Aizkorri mendizale elkartearekin batera. Sariaren lehen erakusketa Elkartearen barruan antolatu zuten  urriaren 22 eta  29 artean. 

 Fauna 
Antonio Bea Ordiziar biologoarekin diapositiba-formatuko argazkiak  eta natura zinema  egin zituen 1978-1983 artean. Hainbat sari jaso zituzten, besteak beste, 1981ean Madrilen antolatu zen X Día Forestal Mundial biltzarraren Nazioarteko Lehiaketan sarituak izan ziren.  Formatu txikiko zinemari dagokionez, ASG I. Saria lortu zuten Donostian Sugegorria filmarekin: Kantauriko sugegorriari buruzko monografia.

Garbea (Garcia eta Bea) izenpean, natura argazkiak argitaratu zituzten hainbat liburu eta entziklopediatan, fauna eta florari buruz, Aranzadi Zientzia Elkartearen eta  Eusko Jaurlaritzaren argitalpenetan, besteak beste. 

 Lemniskata 
2012an Martin Garcia Lemniskata Zientzia elkarteko sortzaileetako bat izateaz gain, aktiboki parte hartzen du elkartean. Lemniskata taldea zientzia herritarren artean zabaltzeaz arduratzen den elkartea da. Jarduera ezberdinak antolatuz hedatzen dute zientzia. Adituek emandako zientzia eta teknologiari buruzko hitzaldiak dira Lemniskataren oinarrizko ekintzak. Horrez gain,  erakustaldiak, irteerak, matematikari buruzko argazki lehiaketak eta beste hainbat jarduera antolatzen dituzte, baita liburuak argitaratu ere.  

 Liburuak 

 Lemniskata Kaierak bilduma 
Beasaingo Lemniskata Zientzia Elkarteak argitaratzen duen Kaierak bildumak zientzia alor desberdinetako liburuak biltzen ditu. Martinek bilduma honetan zientzia alorreko hainbat liburuki argitaratu ditu. 
IzenburuaUrteaEgileak01 CAF mende bat burdinbidearen zerbitzura                                                              2017Juan Jose Olaizola Elordi  eta Martin Garcia Garmendia                                                                02 Goierriko  arkitektoak XVII. eta XVIII. mendeetan, “Errekarteko ” Martin de Carreraren heriotzaren 250. urteurrenaMartin Garcia Garmendia04 Goierri mende bat lehenago (Posta-txarteletako irudietan)2020Martin Garcia Garmendia05 XIX. mendeko Brunet bilduma  Argitaratu gabeko bailarako argazkirik zaharrenak (I)   2021Martin Garcia Garmendia06 XIX. mendeko Brunet bilduma Argitaratu gabeko bailarako argazkirik zaharrenak (II)2022Martin Garcia Garmendia

 Brunet bilduma erakusketa 
Martinek Brunet bildumari buruz Lemniskata Zientzia Elkartean argitaratutako bi libururekin batera, Brunet bildumako argazki zaharrenak ezagutarazteko helburuarekin, Lemniskata elkarteak hainbat erakusketa antolatu ditu Zumalakarregi Museoan zein Goierriko hainbat txokoetan .  

 Beasaingo Paperak bilduma 
Beasaingo paperak Beasaingo historiari buruzko urtekari monografikoa da. 1992tik Besaingo Udalak argitaratzen du, Kultura sailaren bidez. Hala ere, bildumak 1999 eta 2011 artean ez zuen argitalpenik izan.

Martinek Beasaingo Paperak bildumako  hainbat ale idatzi ditu eta proiektu berriak lantzen dabil etorkizunean bilduma honen ale berriak argitaratzeko helburuarekin.
IzenburuaUrteaEgileakBEASAIN 1900-2000.- Ehun urteko historia irudietan2001Fernando Laborde eta Martín GarcíaBeasain 1862, Trenaren bideetatik barna2011Martín García Garmendia eta Igor García-Falces PozaBeasaingo herrigunea 1615ean eta bere bilakaera2014Martín García GarmendiaBagoi fabrika eta haren eragina Beasainen eta Ordizian (1901/1925) 2016Juanjo Olaizola Elordi eta Martín García GarmendiaBeasain 1920-1970, garai bateko mendi oharrak 2018Martín García GarmendiaGudugarreta Herribildua eskualdeko historian2020Martín García Garmendia, Joseba Alonso Arratibel eta Mikel Dorronsoro IbarbiaGudugarretako etxeak eta biztanleak2022Martín García Garmendia, Joseba Alonso Arratibel eta Mikel Dorronsoro IbarbiaTomas Salazar eta Aizkorri Mendizale Elkarteak egindako lana    2024Martín García Garmendia eta Francisco Javier Elorza Mugica

 Beasain esku-eskuan 
Beasain esku eskuan bilduma, Beasaingo udaleko Kultura sailak 1990eko hamarkadaren amaieran sorturiko bost liburukiz osatutako bilduma da.
IzenburuaUrteaEgileaLehio bat iraganari           2003Martín García Garmendia                                                                          

 Artikuluak 
Martinek 300 artikulu baino gehiago idatzi ditu herriko eta bailarako historia, kultura eta gizarteari buruz hainbat aldizkaritan, tartean Beasain Jaietan, Santa Ana edo Txantxangorri agerkarietan. Horietatik, 140tik gora artikulu Txantxangorri aldizkarian, 70etik gora  Beasain Jaietan urtekarian, 65etik gora Santa Ana urtekarian beste batzuen artean.  

Zumalakarregi Museorako Tirso Olazabal karlistari buruz idatzitako ikerketa lana artxibo digitalerako eskaini zuen, “Azterketak” saila aberasteko. Tirso  Olazabalek Ordiziarekin zuen lotura aztertzen du eta Tirtsoren biografiaren zenbait zertzelada eskaintzen ditu. 

Ataungo Echeverria antikuarioaren ehun urteko autoen bilduma osoaren dokumentatze lanak egiten ari da.  Txantxangorri aldizkariak hainbat artikulu argitaratu ditu auto horiei buruz, Lemniskatak  lau gurpileko "inkunable" hauen historiari buruzkoa liburua argitaratu bitartean. 

 Aipamenak 

 Urrezko Barea (2016) 
Beasaingo Beti Bizi Kultur Elkarteak Beasain Jaietan aldizkaria argitaratzearekin batera, Urrezko Barea Beasaingo herriaren alde lan egin duen elkarte edo pertsona bati ematen dion eskerron saria da.

Martin Garciak 2016.urtean jaso zuen Urrezko Barea beasaindarren iragana eta kulturaren ikerketa eta zabalkundean egindako lana eskertuz. 

 Odolki kofradiako ohorezko kofrade 
Beasaingo Odolki Kofradiak urtero otsailaren 5ean, Loinazko San Martin egunean, ospatzen du bere kapitulua. Ospakizun horren bidez, Beasaingo odolkiaren izena zabaltzeaz gain, jaki horren kalitatea eta biziraupena bermatzeko lana egiten du kofradiak, eta horretarako beste kofradia batzuk ere gonbidatzen ditu herrira. Ekitaldi horien barruan, pertsona eta elkarte aipagarriak ohorezko kofrade izendatzen dituzte.

2019an, Martin Garcíarekin batera, Jakitea sukaldari elkartea eta Nere Garmendia aktore beasaindarra izendatu zituzten Beasaingo Odolki Kofradiaren ohorezko kofrade. 

 Erreferentziak 

 Ikus, gainera 
 Beasaingo Paperak
 Urrezko Barea
 Txantxangorri aldizkaria
 Zumalakarregi museoa

 Kanpo estekak 
 Lemniskata hitzaldiak
 Zumalakarregi museoa
 Txantxangorri aldizkaria
 Beasaingo Paperak
 Beasain Jaietan
 Beasain esku-eskuan bilduma

Kategoria:Beasaindarrak